**3308. Odredba o obliki posredovanja napovedi o razpolaganju in obvestila o realizaciji razpolaganja s stvarnim premoženjem, stran 9691.**

|  |  |
| --- | --- |
|   |   |

Za izvrševanje četrtega in petega odstavka 22. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) minister za javno upravo izdaja

**O D R E D B O**

**o obliki posredovanja napovedi o razpolaganju in obvestila o realizaciji razpolaganja s stvarnim premoženjem**

**[1. člen](https://www.uradni-list.si/glasilo-uradni-list-rs/vsebina/2019-01-3308/%22%20%5Cl%20%221.%C2%A0%C4%8Dlen)**

Ta odredba določa elektronsko obliko, ki omogoča nadaljnjo obdelavo in evidentiranje prejetih podatkov napovedi o sklenitvi pravnega posla razpolaganja s stvarnim premoženjem in obvestila o realizaciji napovedi o sklenitvi pravnega posla razpolaganja s stvarnim premoženjem.

**[2. člen](https://www.uradni-list.si/glasilo-uradni-list-rs/vsebina/2019-01-3308/%22%20%5Cl%20%222.%C2%A0%C4%8Dlen)**

(1) Elektronska oblika, v kateri se posredujejo podatki za napoved o sklenitvi pravnega posla razpolaganja z nepremičnim premoženjem, je EXCEL preglednica s podatki, kot so določeni v Preglednici št. 5, ki je kot priloga sestavni del te odredbe.

(2) Elektronska oblika, v kateri se posredujejo podatki za napoved o sklenitvi pravnega posla razpolaganja s premičnim premoženjem, je EXCEL preglednica s podatki, kot so določeni v Preglednici št. 6, ki je kot priloga sestavni del te odredbe.

(3) Elektronska oblika, v kateri se posredujejo podatki o realizaciji pravnega posla razpolaganja z nepremičnim premoženjem, je EXCEL preglednica s podatki, kot so določeni v Preglednici št. 7, ki je kot priloga sestavni del te odredbe.

(4) Elektronska oblika, v kateri se posredujejo podatki o realizaciji pravnega posla razpolaganja s premičnim premoženjem, je EXCEL preglednica s podatki, kot so določeni v Preglednici št. 8, ki je kot priloga sestavni del te odredbe.

**[3. člen](https://www.uradni-list.si/glasilo-uradni-list-rs/vsebina/2019-01-3308/%22%20%5Cl%20%223.%C2%A0%C4%8Dlen)**

(1) Konkretne preglednice iz prejšnjega člena pripravi Ministrstvo za javno upravo in jih posreduje ministrstvom, organom v sestavi ministrstev in vladnim službam.

(2) Ministrstva in Generalni sekretariat Vlade Republike Slovenije posredujejo preglednice iz prejšnjega odstavka tudi osebam javnega prava z delovnega področja oziroma s področja nalog ministrstva oziroma Generalnega sekretariata Vlade Republike Slovenije, če le-te upravljajo premoženje države.

**[4. člen](https://www.uradni-list.si/glasilo-uradni-list-rs/vsebina/2019-01-3308/%22%20%5Cl%20%224.%C2%A0%C4%8Dlen)**

Ta odredba začne veljati naslednji dan po objavi v Uradnem listu Republike Slovenije, uporabljati pa se začne 1. januarja 2020.

Št. 007-873/2019/2

Ljubljana, dne 2. decembra 2019

EVA 2019-3130-0045

**Rudi Medved**

minister

za javno upravo

[*Preglednica št. 5*](https://www.uradni-list.si/files/RS_-2019-075-03308-OB~P001-0000.PDF)

[*Preglednica št. 6*](https://www.uradni-list.si/files/RS_-2019-075-03308-OB~P002-0000.PDF)

[*Preglednica št. 7*](https://www.uradni-list.si/files/RS_-2019-075-03308-OB~P003-0000.PDF)

[*Preglednica št. 8*](https://www.uradni-list.si/files/RS_-2019-075-03308-OB~P004-0000.PDF)